Elie Wiesel

Eliezer „Elie“ Wiesel, KBE (* 30. september 1928, Sighetu Marmației, Rumunsko† 2. júl 2016, Manhattan, New York, New York, USAZemřel Elie Wiesel. Pojmenoval holocaust a usiloval o to, aby se neopakoval) bol americký prozaik, esejista, dramatik, filozof, humanista, politický aktivista, náboženský mysliteľ a nositeľ Nobelovej ceny za mier.

 Život 
Narodil sa v Marmarošskej Sihoti ležiacej v dnešnom Rumunsku v ortodoxnom a chasidskom prostredí. Počas druhej svetovej vojny sa Sihoť stala súčasťou Maďarska a v roku 1944 miestne úrady deportovali celú židovskú komunitu do koncentračného tábora Auschwitz II - Birkenau, ktorý sa nachádzal na území Poľska. Wiesel prešiel tiež koncentračnom táborom Buchenwald a z celej rodiny prežil len on a dve jeho sestry. Po vojne odišiel do Francúzska, kde študoval na Sorbonne a potom sa živil ako novinár.

Neskôr žil v USA a prednášal humanitné vedy na univerzite v Bostone. V roku 1987 založil, spoločne so svojou ženou Marion, Nadáciu Elieho Wiesela pre humanitu (Elie Wiesel Foundation for Humanity). V roku 1996, spoločne s Václavom Havlom a Yoheiom Sasakawa, založil "brainstormingovú" konferenciu Forum 2000. Angažoval sa v pripomínaní odkazu holokaustu.

 Dielo 
V roku 1958 vydal svoju prvú knihu - Noc - novelu, ktorá popisuje jeho zážitky a skúsenosti z koncentračných táborov. Celkovo napísal vyše štyridsať románov, poviedkových zbierok a esejí, z ktorých sa väčšina venovala holokaustu.

 Popularizátor termínu Holokaust 
Ako novinár s inštinktom pre jasné pomenovanie udalostí bol prvý, kto začal systém nacistickej perzekúcie a koncentračných táborov označovať anglickým termínom holokaust (úplné zničenie, úplná katastrofa, masaker).Jaký je význam slova holocaust / holokaust, abcHistory.cz, 14. 1. 2015.Zemřel Elie Wiesel. Muži, který jako první použil výraz holocaust, bylo 87 let - zpravy.aktualne.cz

 Citáty 

 Ocenenie 
V roku 1986 mu bola udelená Nobelova cena mieru za dlhoročnú aktivitu v boji na obranu ľudských práv a za umeleckú tvorbu. Okrem tej získal za svoju prácu množstvo ocenení, napr .:
 1984 - Rad čestnej légie (L'ordre national de la Legion d'honneur)
 1992 - Presidential Medal of Freedom 
 1996 - zvolený do American Academy of Arts and Letters
 2001 - menovaný čestným členom Rumunskej akadémie (Membru de Onoare al Academiei Romano)
 2002 - Národný rad rumunskej hviezdy (Ordinul naţional Steaua României)
 2006 - Rad britského impéria - Knights Commander of the Order of the British Empire (KBE)

Bol aj držiteľom maďarského štátneho vyznamenania, ktoré sa však v júni 2012 rozhodol Maďarsku vrátiť, pretože sa mu nepáčilo, že sa členovia maďarskej vlády zúčastnili obnoveného pohrebu nacistu Józsefa Nyírő.

 Referencie 

 Iné projekty 

 Externé odkazy 
 Nadácia Elieho Wiesela pre humanitu
 Životopis Elieho Wiesela na nobelprize.org

 Zdroj 


Kategória:Spisovatelia USA
Kategória:Spisovatelia židovského pôvodu
Kategória:Dramatici USA
Kategória:Filozofi USA
Kategória:Filozofi židovského pôvodu
Kategória:Novinári USA
Kategória:Novinári židovského pôvodu
Kategória:Aktivisti USA
Kategória:Humanisti USA
Kategória:Absolventi Parížskej univerzity
Kategória:Väzni nacistických koncentračných táborov
Kategória:Nositelia Nobelovej ceny za mier
Kategória:Nositelia Nobelovej ceny z USA
Kategória:Držitelia Radu britského impéria
Kategória:Osobnosti USA židovského pôvodu
Kategória:Preživší holokaust
Kategória:Naturalizované osobnosti USA
Kategória:Nositelia Záslužného radu Maďarskej republiky